Інтэрактыўныя мадэлі могуць экспартавацца як малюнак (атрыманая выява будзе ўтрымліваць усе бачныя аб’екты бягучага ліста), а адсюль з’яўляецца магчымасць раздрукоўкі на прынтары (напрыклад, для атрымання раздатачнага матэрыялу). Поўная сумяшчальнасць модуляў з інтэрнэтам (з захаваннем канструктыўных магчымасцей для пабудовы новых аб’ектаў) і незалежнасць модуляў ад праграмы-рэдактара дазваляе адпрацоўваць навыкі рашэння задач-трэнажораў у якасці дамашняга задання.